Zübeyir Yetik

Zübeyir Yetik yew nuskaro. Sera 1941 dı, 1 menga çıle dı, Süregı dı marda xo ra biyo. Piyê cı key Kakoyan rao u cı rê vanê 'Kunduracı İmam Usta'. Maya cı Cemila xanıme zi gırwe nêkerdo u dayo qeçekandê xo ver. 

Zübeyir Yetiki mektebê xoyo sıfteyên Sêwregı u Ceylanpınar dı wendo u dıma mektebê xoyo miyanên (wertên) zi Sêwregı dı u Rıha dı zi lise qedeynao. Manisa u İzmir dı melımey kerda. Wextê zi Anqara dı Fakultey Huquqi dı wendo u dıma Edene dı 'İktisadî ve Ticarî İlimler Akademisi' (Akademiya ilmanê iqtısadiyan u tıcariyan) dı wendo u qedeynao u dıma Universıtey Estanbul i dı Fakultey Mudirine / Bazırganiy ('işletme')  dı qısmê iqtısadi wendo.

Serra 1972y dı bı melıme Kamuran Kaplane ra (Key Kaplanağasi) zeweciyao. No zewac ra 1973 dı keyna cı Şeyma (melım), 1974 dı Şeyda (tıxtorê newrolociye) u 1978 dı İmam Şamil (mıhendisê elektriki u elektronik, u hêla suka Amerika İllinois dı Enstitüyê Teknolociye waneno) biyo.

Zübeyir Yetik, mabênê serranê 1958-60 dı Rıha dı hım qezetecitine, hem zi melımey kerda. Mabênê serranê 1962-65 İzmir u Anqara  dı qezetecitine, mabênê serranê 1966-74 Rıha dı melımey, mudirê hali, bankacitine u bı gırwey mıhasebecitine kerda. Serra 1974i ra nato kı Estanbul dı cıwiyeno u uca dı qezetecitine, heq-pawıtoğê karkeran (sendikacitine), gırwey neşrxaney u gırweyê bini kerdê. Serra 2003y dı bı waştenda xoya karê xoyê İSKİ ra mudir (mudirê 'Basın Yayın ve Halkla İlişkiler' (mudirê çap u vılakari u şar de elaqey) beno teqawud.

 Heyatê cıyê nuştoğey 
Bı şiiran'a dest nuştena xo keno u serra 1958i dı Rıha dı qezeta 'Demokrat Türkiye' dı nuştey cı neşır benê. Mabênê serranê 1960-65 dı Anqara dı nustey cı zaf pêserok u qezetan dı veciyenê. Dıma bar keno, şıno Rıha u uca dı zi veng (thal) nêmaneno u her wext nuşteyan nuşneno. Serra 1974i dı beno mudirê 'Milli Gazete' u serra 1976 dı na gırwey xo ra fek verdano. Yetik, serra 1984i ra heta 1992 kıtaban sero gırweyao.

 Kıtabê cı 
 Dörtlükler, Şiir, Reha Yayınları, 1960
 Aksiyon-Ahlâk-Ekonomi, Makalelerden Derleme, Çığır Yayınları, 1975
 Ak-Elif, Şiir, Çığır Yayınları, 1976
 İslâm Savaşçısına Notlar, Deneme/Strateji, Çığır Yayınları, 1976 ve Beyan Yayınları, 1990
 İnsanın Serüveni, Deneme, Beyan Yayınları, 1984 ve 1991
 Yeryüzünde Kötülük Odakları serisinin 10 Kitabı (Şeytan, Kabil, Nemrut, Fir’avn, Karun 1985; 
 Samiri, Bel’am, Ebu Cehil, Yahudi, Hüman/İnsan 1986) Araştırma, Beyan Yayınları 
 Çağdaş Bilimin Saplantısı, Denemeler, Akabe Yayınları, 1986
 İmam Şamil, Siyasal Tarih Yorumu, Beyan Yayınları, 1986 ve 1998
 Ekonomiye Değinmeler, Denemeler, Akabe Yayınları, 1987
 İslâm Düşünce Tarihinde Mezhepler, Araştırma, Beyan Yayınları, 1990
 Siyasal Katılım, Siyasal Tarih Yorumu, Fikir Yayınları, 1990
 Her Nemrud’a Bir İbrahim, Siyasal Tarih Yorumu, Beyan Yayınları, 1990
 Ekonomi Bir Din midir, İnceleme, Beyan Yayınları, 1991
 İnsanın Yüceliği ve Guenoniyen Batınîlik, Siyaset Felsefesi, Fikir Yayınları, 1992

 Çıme 
Zubeyir Yetik

Kategoriye:Nuştekarê Zazayan
Kategoriye:Nuştekarê Sêwregıci
Kategoriye:Merdumê ke 1941 de biyê
Kategoriye:Şarê Sêwrege
Kategoriye:Nuştekarê zıwanê Tırki
Kategoriye:Zazay